**ТЕХНИЧЕСКА СПЕЦИФИКАЦИЯ**

за процедура на пряко договаряне за възлагане на обществена поръчка с предмет:„Осигуряване на физическа охрана по време на спортни събития по волейбол в страната” по обособени позиции

Възложител: **Сдружение „Българска федерация по волейбол”**

1. **Предмет на поръчката**
2. „Осигуряване на физическа охрана по време на спортни събития по волейбол в страната” по обособени позиции
3. **Дейности в обхвата на поръчката (за всички обособени позиции)**

Дейностите в обхвата на поръчката са:

1. Изготвяне на подробен план за охрана, съобразен с особеностите на обекта, законовите изисквания и изискванията на Възложителя;
2. Осигуряване на невъоръжена физическа охрана за съответния периоди на провеждане на събитието - Световното първенство по волейбол 2018 г., Лига на нациите 2018, Европейско първенство за жени под 17 год. и Златна лига за жени;
3. Осигуряване на пропускателния режим и спазване на установените вътрешни правила и ред във всеки един от обектите, в които се провежда съответното спортно събитие;
4. Недопускане и предотвратяване на кражби, грабежи, изнасяне на активи и др. на територията на всеки един от обектите, в които се провежда съответното спортно събитие;
5. Недопускане на лица във видимо нетрезво състояние, както и такива, носещи оръжие и/или забранени предмети;
6. Осигуряване на защита от посегателство на служителите и състезателите на Възложителя, както и на посетителите на спортните събития;
7. Предприемане на адекватни охранителни действия при откриване на безконтролни пакети и багажи, както и при получаване на сигнали за терористични актове, поставени взривни устройства или други кризисни ситуации на територията на охраняваните обекти;
8. Други дейности, свързани с осигуряване безопасността на територията на обектите, в които се провеждат спортните събития, включително готовност да се осигури охрана от около 30 човека за инцидентни събития по един ден (т. нар. „приятелски мачове“), при възникнала нужда на Възложителя (която не е възможно да се планира в календара на Федерацията).
9. **Обособени позиции. Сграда/обект, в който се провежда събитието и адрес. Необходим брой охранители. Режим на охрана.**
10. Обособена позиция № 1: Осигуряване на невъоръжена физическа охрана в град София за целите на спортни събития, провеждани от Българската федерация по волейбол.

Параметрите, които участниците в поръчката следва да имат предвид при изготвяне на офертите си, са следните:

|  |  |  |  |  |
| --- | --- | --- | --- | --- |
| **№** | **Обект и събитие** | **Адрес** | **Пост за охрана** | **Режим на охрана** |
| 1. | Зала „Христо Ботев“, Европейско първенство за жени под 17 год. | Студентски град, ул. „Джон Ленън“1700 София | До 10 човека на ден | 13-15.04.2018 г.17-18.04.2018 г.20-21.04.2018 г.Около 12-часов режим |
| 2. | Тренировъчна зала на “Арена Армеец София”,Европейско първенство за жени под 17 год. | бул. „Асен Йорданов“ № 1, 1113 София | Между5 и 10 човека на ден | 13-15.04.2018 г.17-18.04.2018 г.20-21.04.2018 г.Около 12-часов режим |
| 3. | Зала „Христо Ботев“,Златна лига за жени | Студентски град, ул. „Джон Ленън“1700 София | До 10 човека на ден | 19, 23 и 26.05.2018 г.Около 4-часов режим |
| 4. | Многофункционална спортна зала “Арена Армеец София”,Лига на нациите | бул. „Асен Йорданов“ № 1, 1113 София | Между 90 и 110 човека на ден | 01.06 – 03.06.2018 г.Около 10-часов режим |
| 5. | Многофункционална спортна зала “Арена Армеец София”,Световно първенство по волейбол, мъже | бул. „Асен Йорданов“ № 1, 1113 София | Между 90 и 110 човекана ден | 25.09 – 27.09.2018 г.Около 10-часов режим |

2. Обособена позиция № 2: Осигуряване на невъоръжена физическа охрана в град Варна за целите на спортни събития, провеждани от Българската федерация по волейбол.

Параметрите, които участниците в поръчката следва да имат предвид при изготвяне на офертите си, са следните:

|  |  |  |  |  |
| --- | --- | --- | --- | --- |
| **№** | **Обект и събитие** | **Адрес** | **Пост за охрана** | **Режим на охрана** |
| 1. | Дворец на културата и спорта - Варна,Лига на нациите | бул. „Княз Борис I” № 115, 9002 Варна | Между 40 и 60 човека на ден | 15.06 – 17.06.2018 г.Около 10-часов режим |
| 2. | Дворец на културата и спорта - Варна,Световно първенство по волейбол, мъже | бул. „Княз Борис I” № 115, 9002 Варна | Между 40 и 60 човека на ден | 10.09 – 17.09.2018 г.Около 10-часов режим |
| 3. | Дворец на културата и спорта - Варна,Световно първенство по волейбол, мъже | бул. „Княз Борис I” № 115, 9002 Варна | Между 40 и 60 човека на ден | 28.09 – 30.09.2018 г.Около 10-часов режим |
| *\*Офертата на участниците следва да включва поне 3 /три/ автопатрулни екипи с напълно оборудвани автомобили и радиовръзка с останалите охранители, отговарящи за охранявания периметър, както и поне 5 /пет/ броя луксозни автомобили за придружаване* |

3. Обособена позиция № 3: Осигуряване на невъоръжена физическа охрана в град Русе за целите на спортни събития, провеждани от Българската федерация по волейбол.

Параметрите, които участниците в поръчката следва да имат предвид при изготвяне на офертите си, са следните:

|  |  |  |  |  |
| --- | --- | --- | --- | --- |
| **№** | **Обект и събитие** | **Адрес** | **Пост за охрана** | **Режим на охрана** |
| 1. | Арена Русе,Световно първенство по волейбол, мъже | бул. „Липник“ № 3 7000 Русе | Между 30 и 50 човека на ден | 18.09 – 24.09.2018 г.Около 10-часов режим |

1. **Прогнозна стойност на поръчката**

Прогнозната стойност на поръчката (общо за всички обособени позиции) е 177 900 лв. (сто седемдесет и седем хиляди и деветстотин лева) без ДДС, която се разпределя както следва:

- За обособена позиция № 1 – 82 500 лв.

- За обособена позиция № 2 – 73 000 лв.

- За обособена позиция № 3 – 22 400 лв.

**Посочените стойности са максималният финансов ресурс, който Възложителят може да отдели за осигуряване на охранителни услуги по съответните обособени позиции.** Сборът от предложените единични цени на човек на ден за максималния предвиден брой хора за съответния период на събитието не следва да надвишава посочената стойност за съответната обособена позиция.

1. **Изисквания към участниците**

**1. Изисквания към личното състоя ние на участниците**

В изпълнение на чл. 54, ал. 1 от ЗОП Възложителят ще отстранява от участие в процедура за възлагане на обществената поръчка участник, когато:

1.1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

1.2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

1.4. е налице неравнопоставеност в случаите по чл. 44, ал. 5 от ЗОП;

1.5. е установено, че: а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор; б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен;

1.7. е налице конфликт на интереси, който не може да бъде отстранен.

Основанието в т. 1.3 не се прилага, когато: 1. се налага да се защитят особено важни държавни или обществени интереси; 2. размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

Основанията по чл. 54, ал. 1, т. 1, 2 и 7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи, а тези лица са:

а. при събирателно дружество – лицата по чл. 84, ал. 1 и чл. 89, ал. 1 от Търговския закон; б. при командитно дружество – неограничено отговорните съдружници по чл. 105 от Търговския закон; в. при дружество с ограничена отговорност – лицата по чл. 141, ал. 1 и 2 от Търговския закон, а при еднолично дружество с ограничена отговорност – лицата по чл. 147, ал. 1 от Търговския закон; г. при акционерно дружество – лицата по чл. 241, ал. 1, чл. 242, ал. 1 и чл. 244, ал. 1 от Търговския закон; д. при командитно дружество с акции - лицата по чл. 256 във връзка с чл. 244, ал. 1 от Търговския закон; е. при едноличен търговец - физическото лице - търговец; ж. при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран; з. в случаите по т. а - з – и прокуристите, когато има такива; и. в останалите случаи, включително за чуждестранните лица – лицата, които представляват, управляват и контролират участника съгласно законодателството на държавата, в която са установени.

**2. Критерии за подбор /за всички обособени позиции/**

2.1. Годност (правоспособност) за упражняване на професионална дейност

Съгласно чл. 2, ал. 2 от Закона за частната охранителна дейност, последната се извършва въз основа на писмен договор от:

а) търговци, регистрирани по реда на Търговския закон или по законодателството на държава членка на Европейския съюз, на друга държава - страна по Споразумението за Европейското икономическо пространство, или на Конфедерация Швейцария, които са получили лиценз по реда на ЗЧОД;

б) търговци, регистрирани в държава членка на Европейския съюз, в друга държава - страна по Споразумението за Европейското икономическо пространство, или в Конфедерация Швейцария, които имат право да извършват такава дейност съгласно законодателството на държавата, в която са установени, и удостоверят, че отговарят на изискванията на ЗЧОД.

2.1.1. С оглед горното, както и на предмета на обществената поръчка, участниците, независимо дали са български или чуждестранни лица, следва да разполагат с **лиценз за упражняване на частна охранителна дейност** за охрана на мероприятия или с еквивалентен документ съгласно законодателството на страната, в която са установени и удостоверяват, че отговарят на изискванията на ЗЧОД. Процедурата по удостоверяване е подробно описана в Наредба № Iз-2895 от 15.11.2011 г. за реда, по който търговци по чл. 2, ал. 2, т. 2 от Закона за частната охранителна дейност удостоверяват, че отговарят на изискванията на Закона за частната охранителна дейност.

2.1.2. Участниците следва да са вписани като **администратори на лични данни** в Регистъра на администраторите на лични данни и водените от тях регистри с лични данни, воден от КЗЛД, или в еквивалентен регистър съгласно законодателството на държавата, в която е установен участникът.

2.2. Технически и професионални способности

2.2.1. Участниците следва да имат **опит и да са изпълнявали дейности** с предмет и обем, идентични или сходни с тези на поръчката през последните три години от датата на подаване на офертата.

2.2.2. Участниците следва да разполагат с **достатъчен брой технически лица** съгласно изискванията на съответната обособена позиция, описани в раздел IV от настоящото, с опит в охраната на мащабни мероприятия и опазване на обществения ред при провеждане на такива мероприятия.

2.2.3. Участниците следва да разполагат с подходящо **оборудване и екипировка**, необходими за осигуряването на охранителната дейност по охрана на мащабно мероприятие, включително за осигуряване на бърза реакция при необходимост от задържане на лице/лица – нарушител(и) и предаването му/им на компетентните органи.

*До участие в преговорите се допускат само участници, които отговарят на изискванията на Възложителя относно правоспособност за упражняване на професионална дейност – предмет на поръчката, икономическо и финансово състояние и технически и професионални способности. Всички гореописани обстоятелства се декларират и описват в съответните раздели на ЕЕДОП, както и в предложението за изпълнение на поръчката.*

1. **Условия за изпълнение на поръчката**

**Разположение и изисквания към постовете на охраняваните обекти:**

Всички обекти, в които се провеждат спортните събития, са самостоятелни и масивни сгради.

Охранителите на съответните постове осъществяват пропускателен режим на посетители и автомобили, извършващи доставки, зареждане и ремонт. Охранителната дейност се осъществява съгласно утвърден план за охрана, изготвен от Изпълнителя.

Организация и режим на работа – охраната на мероприятията се осъществява от жива невъоръжена охрана съгласно часовия диапазон, посочен втаблиците за всяка обособена позиция.

1. **Изисквания към лицата, извършващи охранителната дейност**

Изпълнителят е длъжен да изпълнява дейностите, предмет на обществената поръчка, чрез лица, които отговарят на изискванията на Възложителя при спазване на чл. 30 от ЗЧОД.

**Лицата, които осъществяват охранителната дейност, са длъжни:**

1. При упражняване дейността по охрана да носят лична идентифи­кационна карта със снимка, отличителен знак и униформено облекло;
2. Да разполагат със средства за принуда и защита – гумени палки, белезници, прожектори, средства за осъществяване на незабавна комуникация помежду си, с полицията и с други институции;
3. Пропускателният режим да се осъществява съгласно съответните правилници за вътрешен ред на всеки от обектите, в които се провежда съответното мероприятие, съгласно изискванията на Възложителя и законите на Република България;
4. Да следят стриктно и да предприемат всички законови действия за опазване живота и здравето на лицата, намиращи се на територията на обекта, в който се провежда съответното мероприятие;
5. Да предотвратяват нерегламентирано проникване в обекта на външни лица. Под външни лица следва да се разбира лица без билет, пропуск, идентификационен бадж или специално разрешение от организатора на събитието;
6. Да допускат внасянето и изнасянето на инвентар, само след предварително съгласуване с представители на Възложителя, в чиято длъжностна характеристика е записано, че са материално отговорни лица и срещу представяне на износен/вносен документ, утвърден от Възложителя;
7. При констатирано нарушение на пропускателния режим и/или на правилата за вътрешния ред в охранявания обект, да уведомяват ръководителя на охранителната дейност и упълномощеното от Възложителя лице;
8. С действията си и/или с поведението си да не възпрепятстват по никакъв начин работата на служителите на Българската федерация по волейбол и да осигурят тяхната спокойна работна обстановка;
9. Да предприемат адекватни охранителни действия при откриване на безконтролни пакети, багажи и при анонимни сигнали за поставени взривни устройства и др. подобни на територията на обектите, в които се провежда съответното мероприятие;
10. В случай на природно бедствие, пожар, безредици от всякакъв характер и други, да съдействат и осъществяват съвместно със съответните длъжностни лица евакуационните действия от обекта и/или друго необходимо. Действията да бъдат съобразени с вътрешните правила и инструкции, за което охранителите да са преминали съответното обучение (инструктаж);
11. Да отговарят на всички изисквания заложени в разпоредбите на Закона за частната охранителна дейност (ЗЧОД).

Физическите лица, които осъществяват охранителната дейност, както и ръководителите на охранителната дейност следва да отговарят на изискванията на чл. 30-32 от Закона за частната охранителна дейност и да изпълняват задълженията си при стриктно спазване изискванията на ЗЧОД и изискванията, посочени в настоящата документация, както и всички нормативни актове, касаещи предмета на поръчката.